b'\n_START_ARTICLE_\nParizi\n_START_PARAGRAPH_\nParizi (latinsko Parisii), keltsko pleme, ki je bilo v \xc5\xbeelezni dobi od sredine 3. stoletja pr. n. \xc5\xa1t. do rimske zasedbe Galije naseljeno ob srednjem toku reke Sene (latinsko Sequana)._NEWLINE_Parizi so se skupaj s Svesijonci udele\xc5\xbeili splo\xc5\xa1ne Vercingetoriksove vstaje proti Juliju Cezarju leta 52 pr. n. \xc5\xa1t.. Njihovo glavno mesto (oppidum) je stalo na mestu kasnej\xc5\xa1e Lutecije, ki je v rimski provinci Lugdunski Galiji postala pomembno mesto. Iz nje se je razvil sodobni Pariz, ki je dobil ime ravno po svojih praprebivalcih Parizih.'